 Run ahaantii, farqiga u dhexeeya Alshabaab iyo ururrada Salafiyiintu ma ah farqi xagga nooca ah ee waa farqi xagga heerka ah, haddii aan si kale u dhigno ururadaani kuma kala duwana afkaarta ay rumaysan yihiin, laakiin waxay ku kala duwan yihiin dhanka geesinimada oo keliya, oo Alshabaab iyo kuwa la midka ahi waxay diyaar u yihiin in ay u dhintaan waxa ay rumaysan yihiin, halka Salafiyiinta kale aysan doonayn in ay naf iyo maal u huraan hirgelinta afkaarta ay rumaysan yihiin ee habeen iyo dharaar ay dadka ugu baaqayaan. 